
ועדת הפנים והגנת הסביבה
12/03/2014

הכנסת התשע-עשרה
נוסח לא מתוקן

מושב שני
<פרוטוקול מס' 254>
מישיבת ועדת הפנים והגנת הסביבה
יום רביעי, י' באדר ב התשע"ד (12 במרץ 2014), שעה 9:00
<סדר היום:>
<הצעת חוק לתיקון פקודת העיריות (מס' 136) (מועד החלטה בדבר הטלת ארנונה כללית), התשע"ד-2014>
בקשה לחידוש הדיון
נכחו:

<חברי הוועדה:> 
מירי רגב – היו"ר
משה זלמן פייגלין

רינה פרנקל

<מוזמנים:> 
	מרדכי כהן
	–
	מנהל מינהל שלטון מקומי, משרד הפנים

	עו"ד איתיאל מלאכי
	–
	הלשכה המשפטית, משרד הפנים

	עו"ד אריאל צבי
	–
	משרד המשפטים

	יונתן בר סימן טוב
	–
	רכז פנים, אגף התקציבים, משרד האוצר

	עו"ד אפרת כחלון
	–
	הלשכה המשפטית, משרד האוצר

	שלמה דולגין
	–
	מנכ"ל מרכז השלטון המקומי

	פיני קבלו
	–
	סמנכ"ל מרכז השלטון המקומי

	עו"ד נועה בן אריה
	–
	היועצת המשפטית, מרכז השלטון המקומי

	עו"ד נעמה כליף
	–
	סגנית היועץ המשפטי, עיריית ירושלים

	רונן פריד
	–
	אגף תקציבים, עיריית תל אביב-יפו

	איציק רון
	–
	סגן מנהל אגף חיובי ארנונה, עיריית תל אביב-יפו

	יואל יוסף
	–
	מנהל מחלקת תכנון ובקרה, עיריית תל אביב-יפו


<ייעוץ משפטי: >
תומר רוזנר
גלעד קרן
<מנהלת הוועדה:>
יפה שפירא
<רישום פרלמנטרי:>
אהובה שרון - חבר המתרגמים
<הצעת חוק לתיקון פקודת העיריות (מס' 136) (מועד החלטה בדבר הטלת ארנונה כללית), התשע"ד-2014>
<היו"ר מירי רגב:>
בוקר טוב לכולם. בעקבות בקשה של השלטון המקומי ומשרד הפנים, על פי סעיף 89 לתקנות – תכף היועץ המשפטי יסביר את זה – ביקשתי להציע לוועדה ולהביא להצבעה לפתוח מחדש את הדיון בסוגיית הצעת חוק לתיקון פקודת העיריות (מס' 136) (מועד החלטה בדבר הטלת ארנונה כללית), התשע"ד-2014.
אני צריכה להביא את זה להצבעה?

<תומר רוזנר:>
כן.

<היו"ר מירי רגב:>
אני מבקשת להביא את הבקשה להסברה ותכף היועץ המשפטי יסביר איך זה הולך מבחינה תקנונית.

<תומר רוזנר:>
בוקר טוב לכולם. הצעת החוק הזאת נדונה בוועדה ביום שני והונחה על שולחן הכנסת אתמול לקריאה שנייה ושלישית. כפי שאמרה יושבת ראש הוועדה, בעקבות פניות מציעה יושבת ראש הוועדה להפעיל את סעיף 89 לתקנון הכנסת שמאפשר לוועדה לחדש את הדיון בהצעת החוק, מה שבז'רגון עממי נקרא למשוך את ההצעה מן המליאה בחזרה לוועדה. אם תקבל ההצעה הזאת, הדיון בהצעה מתחדש מתחילתו. כלומר, דנים בהצעת החוק כולה ומכינים אותה מחדש לקריאה שנייה ושלישית.

<היו"ר מירי רגב:>
מי בעד?

הצבעה

בעד – 3
אושר פה אחד.
<היו"ר מירי רגב:>
שלושה הצביעו בעד – רינה פרנקל, משה פייגלין ומירי רגב. אין נמנעים ואין מתנגדים. ההצעה עברה ופתחנו את הדיון מחדש.

<תומר רוזנר:>
את מודיעה במכתב ליושב ראש הכנסת על חידוש הדיון.

<היו"ר מירי רגב:>
לא צריך להודיע היום בשעה 10:00 במליאה?

<תומר רוזנר:>
המזכיר יודיע. לא את אבל את צריכה לשלוח את המכתב הזה.

<היו"ר מירי רגב:>
בסדר. אני מבינה גם משיחה עם שר הפנים לפני מספר דקות שאין הבנות עם האוצר לגבי האחוז. נכון?

<מרדכי כהן:>
יש הסכמות בין פנים, שלטון מקומי והתנגדות של האוצר לגבי אותו אחוז.

<היו"ר מירי רגב:>
אי לכך ובהתאם לזאת אני סוגרת את הדיון עד שלא תבואו עם הסכמות. אני לא דנה בנושא הזה. מבחינתי זה יהיה במושב הבא אלא אם כן תגיעו לסיכומים.
תודה רבה לכם.

<הישיבה ננעלה בשעה 09:05.>
